open-index/open-wikipedia-markdown huggingface dataset:
Զբիգնև Զալուսկի

**Զբիգնև Զալուսկի** (, ), լեհ սպա, գրող և խորհրդարանի անդամ։

## Կենսագրություն
Ծնվել է Վոլինի վոևոդությունում։ 1940 թվականին՝ խորհրդային զորքերի ներխուժումից շատ չանցած, աքսորվել է Ղազախստան։ 1944 թվականին՝ Լեհաստանի Ժողովրդական Հանրապետության զորքին միանալուց հետո, նա մասնակցել է Կոլբերգի և Բեռլինի մարտերին։ Զալուսկին միացել է Լեհ աշխատավորների կուսակցությանը և հաճախել Քաղաքական կրթության ակադեմիա, ի վերջո հասել է մինչև գնդապետի կոչման։

Որպես խմբագիր աշխատել է Wojsko Ludowe (Ժողովրդական բանակ) ամսագրում և գրել մի շարք գրքեր ռազմի և Լեհաստանի պատմության մասին։ Զալուսկին եղել է նաև որոշ ֆիլմերի սցենարիստ և խորհրդատու։

մինի|Զբիգնև Զալուսկու գերեզմանը
1969 թվականին նա Լեհաստանի միավորված աշխատավորական կուսակցության կողմից ընտրվել է Սեյմի անդամ և պատգամավոր եղել մինչև մահ։ 1974 թվականին դարձել է լեհ-խորհրդային բարեկամության վարչական խորհրդի անդամ։ Զալուսկին մինչև մահ Լեհաստանի գրողների միությունում գլխավորել է Լեհաստանի միավորված աշխատավորական կուսակցության սկզբնական կազմակերպությունը։ Մահացել է սրտամկանի ինֆարկտից։

## Հրապարակախոսություններ
* *Siedem polskich grzechów głównych*
* *Wojsko polskie — ojczyzny wierna straż*
* *Polacy na frontach II wojny światowej*
* *Czterdziesty czwarty*
* *Finał 1945*
* *Przepustka do historii*

## Ֆիլմագրություն
* *Այնուհետև կտիրի լռություն* () – 1965
* *Ուս ուսի / Ուղղություն դեպի Բեռլին* () – 1968
* *Վերջին օրերը* () – 1969
* *Ազատագրում* – 1969-1971
* *Լեգենդը* () – 1970
* *Հաղթանակ* () – 1974
* *Ազատության զինվորներ* – 1977

## Ծանոթագրություններ

## Արտաքին հղումներ
* Զվիգնև Զալուսկին Filmpolsky կայքում

Կատեգորիա:20-րդ դարի պատմաբաններ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Լեհ գրողներ
Կատեգորիա:Լեհ պատմաբաններ
Կատեգորիա:Լեհ ռազմական գործիչներ
Կատեգորիա:Սրտամկանի ինֆարկտից մահացածներ
Վրիլիսիա

**Վրիլիսիա** (), քաղաք Հունաստանում, Աթենքի հյուսիսային արվարձանը։ Տեղակայված է Աթենական հարթավայրում՝ ծովի մակարդակից 245 մետր բարձրության վրա, Պենդելիկոն լեռան ստորոտին, Աթենք համայնքի կենտրոնից 11 կիլոմետր դեպի հյուսիս-արևելք՝ Օմոնիաս հրապարակում, և «Էլեֆտերիոս Վենիզելոս» միջազգային օդանավակայնից 15 կիլոմետր դեպի հյուսիս-արևմուտք։ Վարչական կենտրոնը համանուն համայնքն () է՝ ծայրամասային միավոր Հյուսիսային Աթենքում, որը գտնվում է Ատտիկա ծայրագավառում։ 2011 թվականի մարդահամարի համաձայն՝ բնակչությունը կազմում է 30741 մարդ։ Մակերեսը կազմում է 3,856 քառակուսի կիլոմետր։ Բնակչության խտությունը մեկ քառակուսի կիլոմետրի համար կազմում է 7972,25 մարդ։ 2014 թվականի ընտրություններին դեմարք (քաղաքապետ) ընտրվեց Քսենոֆոն Մանիատոիանիսը ():

Տեղակայված է Աթենքի ծայրամասում։ Շատ գեղեցիկ քաղաք է, որն ունի մեծաթիվ զբոսապուրակներ, այգիներ և ոչ մեծ անտառային զանգված՝ Պենդելիկոն լեռից ոչ շատ հեռու։

Հյուսիսում սահմանակցում է Պենդելիի հետ, հյուսիս-արևելքում՝ Պալինի համայնքի, հարավ-արևելքում՝ Այիա-Պարասկևիի, հարավ-արևմուտքում՝ Խալանդրիոնի, հյուսիս-արևմուտքում՝ Ամարուսիոնի հետ։

## Պատմություն
Անտիկ հեղինակները Պենդելիկոնն անվանում էին Բրիլես ():

Բնակավայրը հիմնվել է 1930-ական թվականներին՝ անհող քրիստոնյաներին բնակության տարածքով ապահովելու համար։ 1949 թվականին ստեղծվեց Վրիլիսիա բնակավայրը։

## Տրանսպորտ
Հարավարևմտյան ծայրամասով անցնում են թիվ 6 ավտոպողոտան՝ «Ատտիկա»-ն, և արվարձանային գնացքների երկաթգիծը՝ «Պենդելիս» ու «Դուկիսիս-Պլակենդիաս» կայարաններով։ «Դուկիսիս-Պլակենդիաս» կայարանն անվանակոչվել է Սոֆի դե Մերբուայի և հանդիսանում է աթենական մետրոպոլիտենի 3-րդ գծի կայարան։

## Բնակչություն

## Եղբայր քաղաքներ
* , Օտվայլեր
* , Նեապոլ

## Ծանոթագրություններ

## Արտաքին հղումներ
* http://www.vrilissia.gr/Վրիլիսիա համայնքի պաշտոնական կայք

Կատեգորիա:Հունաստանի քաղաքներ
Հիսուն ցենտի կուսակցություն

**Հիսուն ցենտի կուսակցություն** (), **Հիսուն ցենտի բանակ** (), կամ պարզապես **Ումաոդան** (), Չինաստանի Ժողովրդական Հանրապետության կառավարության կողմից վարձատրվող կառավարամետ բլոգերների և համացանցային ֆորումների մասնակիցներ, որոոնց հիմնական նպատակը հասարակական կարծիքի մանիպուլյացիան է` հօգուտ Չինաստանի Ժողովրդական Հանրապետության կառավարության, Չինաստանի կոմունիստական կուսակցության և պաշտոնական քաղաքականության։

Բանակը ստեղծվել է երկրում համացանցի տարածման սկզբնական փուլում՝ հասարակության լայն զանգվածների կարծիքների մանիպուլյացիայի համար։ Անվանումը ծագում է նրանից, որ, ինչպես հայտնի է, մեկնաբաններն ամեն գրառման համար ստանում են 50 ցենտ (չինական յուանով), թեև ոմանք կարծում են, որ նրանք ոչ մի գումար էլ չեն ստանում, իսկ համացանցային ակտիվությունը պայմանավորված է իրենց պաշտոնական կուսակցական պարտականություններից։

50 ցենտանոց բանակի մասնակիցները Չինաստանի կոմունիստական կուսակցությանը վնասող քննարկումները տապալելու համար համապատասխան մեկնաբանություններ կամ հոդվածներ են գրում սոցիալական բազմաթիվ հարթակներում, առաջ են քաշում ՉԺՀ կառավարության շահերը սպասարկող տեսակետներ, հայացքներ, ապատեղեկատվություն են տարածում այդ կառավարության քաղաքական հակառակորդների մասին, քննադատում են կառավարության ընդդիմախոսներին ինչպես երկրի ներսում, այդպես էլ՝ դրսում։ Եզրը կիրառվում է նաև որպես ՉԿԿ-մետ կամ չինական ազգայնական հայացքներ ունեցող անձանց բնութագրող նվաստացուցիչ ավանում։

## Տես նաև
* Ստատուսչի
* Կրեմլեբոտ

## Ծանոթագրություններ

Կատեգորիա:Համացանցային թրոլինգ
Կատեգորիա:Համացանցային մանիպուլյացիա և քարոզչություն
Կատեգորիա:Համացանցի գրաքննությունը Չինաստանում
Կատեգորիա:Հանրային կապերի տենխնիկաներ
Կատեգորիա:Չինարեն համացանցային ժարգոն
Կատեգորիա:Քարոզչության տեխնիկաներ
Կատեգորիա:Քարոզչությունը Չինաստանում
Ալինա Քուշկյան

**Ալինա Մաքսիմի Քուշկյան** (), հայ բժիշկ։ Բժշկական գիտությունների դոկտոր (2002)։ ՀՀ ԱՆ Երևանի հայ-ամերիկյան «Էրեբունի» պետական բժշկական քոլեջի տնօրեն, Երևանի պետական բժշկական համալսարանի Քույրական գործի կազմակերպման ամբիոնի վարիչ։

Հարություն Քուշկյանի քույրը։

## Կենսագրություն
Ալինա Քուշկյանը ծնվել է 1958 թվականին, Երևանում։ 1981 թվականին ավարտել է Երևանի պետական բժշկական ինստիտուտի «Բուժական գործ» ֆակուլտետը։ 1982-1993 թվականներին՝ աշխատել է ՀՀ առողջապահության նախարարության Գլխավոր վարչության պոլիկլինիկայում որպես տեղամասային բժիշկ, 1993 թվականից՝ Երևանի հայ-ամերիկյան «Էրեբունի» պետական բժշկական քոլեջի տնօրեն, 1997- 1999 թվականներին, միաժամանակ՝ ՀՀ ԱՆ Առողջապահության ազգային ինստիտուտի միջին բուժանձնակազմի մասնագիտացման և կատարելագործման ֆակուլտետի դեկան, 1999 - 2011 թվականներին՝ ՀՀ ԱՆ Առողջապահության ազգային ինստիտուտի Քույրական գործի կազմակերպման ամբիոնի վարիչ համատեղության կարգով, 1999 թվականից՝ ՀՀ առողջապահության նախարարության Քույրական գործի գլխավոր մասնագետ, 2011 թվականից՝ Երևանի պետական բժշկական համալսարանի Քույրական գործի կազմակերպման ամբիոնի վարիչ համատեղության կարգով։

2017 թվականի մայիսի 14-ին Հայաստանի Հանրապետական կուսակցության համամասնական ցուցակով ընտրվել է Երևանի ավագանու անդամ։

Աշխատանքները վերաբերում են բուժքույրական գործի բարեփոխումների և կրթական համակարգերի զարգացման ծրագրի մշակմանը։ Հեղինակ է ուսումնամեթոդական ձեռնարկների։

## Անդամակցություն
* Sigma Theta Tau միջազգային բուժքույրական պատվավոր միության անդամ, 1999  
* ԱՀԿ Եվրոպական տարածաշրջանային գրասենյակի փորձագիտական խմբի անդամ, 2002 -2005
* Sigma Theta Tau միջազգային բուժքույրական պատվավոր կազմակերպության տնօրենների խորհրդի անդամ, 2009-2013 
* ՀՀ ԱՆ ԱԱԻ գիտական և ուսումնա- մեթոդական խորհուրդների անդամ, 1998 
* «Բուժքույրական լրատու Էրեբունի» գիտագործնական հանդեսի գլխավոր խմբագիր,  2006 
* Քույրական գործի կազմակերպիչների ասոցիացիայի հիմնադիր նախագահ, 2010 
* Հայաստանի I, II և III Միջազգային Բուժքույրական կոնգրեսի կազմակերպչական և գիտական խորհուրդների նախագահ, 2010, 2013, 2015
* ՀՀ ԱՆ ԱԱԻ գիտական խորհրդի անդամ, 2011 
* Երևանի Մխիթար Հերացու անվան պետական բժշկական համալսարանի գիտական խորհրդի անդամ, 2011
* Երևանի Մխիթար Հերացու անվան պետական բժշկական համալսարանի ԺԴ.00.17 «Հանրային առողջություն և առողջապահության կազմակերպում» մասնագիտական խորհրդի անդամ, 2012

## Կուսակցություն
ՀՀԿ անդամ, ՀՀԿ կանանց խորհրդի սոցիալական հանձնախմբի ղեկավարն է։

## Ծանոթագրություններ

## Արտաքին հղումներ
* Ալինա Քուշկյան. Բուժքույրը պետք է լինի համակարգող, խնամող, կրթող և բուժող

Կատեգորիա:Բժշկական գիտությունների դոկտորներ
Կատեգորիա:Երևանի ավագանու 3-րդ գումարման անդամներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ թերապևտներ
Ստամնոս

250px|մինի|Պոլիգնոթի կողմից մ. թ. ա. մոտավորապես 430-420 թթ. նկարազարդված ստամնոս (Աթենքի ազգային հնագիտական թանգարան)
**Ստամնոս** (), ամֆորայի նմանվող կավե կլորավուն անոթ, որ պատրաստվել է Հին Հունաստանում մ. թ. ա. 6-րդ դարի վերջից մինչև 5-րդ դարի վերջը, իսկ Էտրուրիայում՝ մինչև 4-րդ դար։

## Ընդհանուր տեղեկություններ
Ունեցել է լայն բացվածքով բերան, ցածրիկ բուկ, բերանին հավասարվող երկու հորիզոնական կանթ, կարճ տոտիկ։ Պեղումների արդյունքում հայտնաբերվել են կափարիչ կրող ստամնոսներ, ինչը վկայում է, որ դրանք, ինչպես և ամֆորաները, օգտագործվել են գինի, ձեթ և այլ հեղուկներ պահելու նպատակով։ Մատենագրության մեջ առկա հիշատակումները և որոշ հին պատկերազարդումներ վկայում են, որ ստամնոսները, կրետերների պես, գործածվել են նաև խնջույքներում գինի մատռվակելու համար։ Մատենագրական հիշատակումներից կարելի է եզրակացնել նաև, որ *ստամնոս* եզրույթը գործածվել է ավել լայն իմաստով ևս՝ նշանակելով *մեծ անոթ* ընդհանրապես։

Ստամնոսները՝ որպես խեցեղենի յուրահատուկ տեսակ, առաջին անգամ ի հայտ են եկել արխայիկ դարաշրջանում, Լակոնիայում և Էտրուրիայում։ Աթենքում դրանք հայտնվել են մ. թ. ա. մոտավորապես 530 թվականին և պատրաստվել են բացառապես Էտրուրիա վաճառքի արտահանելու նպատակով։

Պատկերազարդումներում  ստամնոսները, որպես կանոն, հանդիպում են կարմրաֆիգուր խեցեղենի վրա, հատկապես՝ Դիոնիսոս աստծու պատվին կանանց կազմակերպած տոնակատարությունների տեսարաններում։ Այդ պատճառով էլ դրանք անվանվել են նաև *լենեյական սկիհներ*։ Հնագիտական և արվեստագիտական առումներով թանկարժեք նմուշ է համարվում Օլտոսի նկարազարդած ստամնոսը, որ ներկայումս պահվում է Լոնդոնի Բրիտանական թանգարանում։

Ենթադրվում է, որ ստամնոսները պաշտամունքային արարողությունների ժամանակ չեն օգտագործվել, նկատի առնելով այն հանգամանքը, որ դրանք ատտիկական ծագում չունեն։
## Արտաքին հղումներ
* Estamno ático de figuras rojas de los museos vaticanos 
* ''Stamnos'', Perseus Project
* ''Stamnos'' 
* Новый энциклопедический словарь изобразительного искусства

## Աղբյուրներ
* Ingeborg Scheibler: *Stamnos*. Der Neue Pauly (DNP). Band 11, Metzler, Stuttgart 2001, ISBN 3-476-01481-9, Sp. 916 f.
* B. B. Shefton: *Der Stamnos*, Wolfgang Kimmig: *Das Kleinaspergle*. Studien zu einem Fürstengrabhügel der frühen Latènezeit bei Stuttgart, Stuttgart 1988, S. 104 – 152.
* Martin Robertson, *The Art of Vase-Painting in Classical Athens*, Cambridge, Cambridge University Press, 1992, p.&nbsp;33, ISBN 0521338816.

Կատեգորիա:Հին Հունաստանի արվեստ
Իսրայելի հանրային դիվանագիտություն

**Իսրայելի հանրային դիվանագիտություն** (նաև՝ **հասբարա**,  *hasbará*, "բացատրություն") Իսրայելի պետության և իր գործունեության մասին արտասահմանում դրական տեղեկատվության տարածմանն ուղղված գործողություններ հանրային կապերի ոլորտում։

Եզրը օգտագործվում է Իսրայելի կառավարության և իր համակիրների կողմից պետական քաղաքականության բացատրության և առաջխաղացմանն ուղղված ջանքերի նկարագրության համար, հակակշիռ հանդիսանալով բացասական հրապարակումներին և Իսրայելի ապալեգիտիմացմանն ուղղված փորձերին։ *Հասբարա* բառը նշանակում է *բացատրություն*, և հաճախ օգտագործվում է որպես քարոզչության մեղմասություն։

## Ծանոթագրություններ

## Արտաքին հղումներ
* Israel to pay students to defend it online, *[[USAToday]]*, 2013
*Occupation of the American Mind , Al Jazeera English, 2017

Կատեգորիա:Իսրայելի արտաքին հարաբերություններ
Կատեգորիա:Հանրային կապեր
Կատեգորիա:Քարոզչություն ըստ շահի
Կատեգորիա:Քարոզչությունն Իսրայելում
Նավայո

**Նավայո ծովածոց** (, հունարենից թարգմանաբար՝ «նավաբեկություն»), լողափ Հոնիական ծովի ափին՝ Հունաստանի Զակինթոս կղզու հյուսիս-արևմուտքում։ Մինչև 1980-ական թվականները, Նավայոն կոչվել է *«Սուրբ Գևորգի լողափ»*՝ ծովածոցի շրջակայքում՝ շուրջ մեկ կիլոմետր հեռավորության վրա, գտնվող Սուրբ Գևորգի վանքի պատվին։ Հունարեն «Նավայո» բառը թարգմանաբար նշանակում է «նավաբեկություն», քանզի լողաափն իր անվանումը ստացել է Զակինթոսի ափերի մոտ տեղի ունեցած աղետալի վթարից հետո։ 1980 թվականին Հունաստանի ծովային ոստիկանությունը սկսել է հետապնդել երկրի ծովային տարածքում հայտնված մաքսանենգ նավին։ Այն Թուրքիայից շարժվում էր Իտալիա և անօրինական կերպով տեղափոխում էր ծխախոտ և ալկոհոլ։

Նկատելով իրենց ուղղությամբ շարժվող ոստիկանությանը՝ թուրքական արտադրության առևտրային նավը շրջադարձ է կատարում և մխրծվում ծանծաղուտի մեջ։ Չդիմանալով ալիքների ալեկոծություններին՝ նավը ծանծաղուտով խորտակվում է։ Մի քանի տարի անց Զակինթոսի ափերի մոտ բռնկված հուժկու փոթորիկը խորտակված նավի դասալիք դարձած մնացորդները բերում է ափ։ Ժանգոտած նավը հասնում է ափամերձ հատված և մխրճվում ավազների մեջ։ Կարճ ժամանակ անց նավաբեկության ենթարկված նավի ժանգոտած մնացորդները դառնում է լողափի «մարգարիտ»-ը։ Հազարավոր զբոսաշրջիկներ ժամանում են Զակինթոս և լուսանկարահանվում կղզու այցեքարտը դարձած շոգենավի հետ։ Դրանից հետո ծովածոցն ու լողափը անվանվում է «Նավայո»։ Լողափը բոլոր կողմերից շրջապատված է 45-ից մինչև 225 մետր բարձրությամբ սպիտակ բարձրադիր ժայռերով։ Դա նշանակում է, որ լողափ հասնելու միակ ճանապարհը ծովային նավարկությունն է, քանզի Նավայո տանող ցամաքային ճանապարհներ չկան։ Վերջին աղետալի դեպքը Նավայոյում տեղի է ունեցել 2012 թվականի հունիսին, երբ բրիտանացի պարաշյուտիստը կնքում է իր մահկանացուն։

## Տես նաև

* Զակինթոս ազգային պարկ
* Զակինթոս

## Ծանոթագրություններ

## Արտաքին հղումներ

* Արդյո՞ք սա աշխարհի լավագույն լողափն է․ Նավայո, Զակինթոս  *heatheronhertravels.com* կայքում
* Նավայո ծովափեը Զակինթոսում  holaplaya.com կայքում

Կատեգորիա:Լողափներ այբբենական կարգով
Կատեգորիա:Հունաստանի լողափներ
Կատեգորիա:Զակինթոս
Աբովյան փողոցի տոնական կամարներ (Երևան)

**Աբովյան փողոցի տոնական կամարներ**, 1920 թվականին Երևանի Աստաֆյան (Աբովյան) փողոցի ողջ երկայնքով տեղադրված կամարներ։

## Պատմություն
Հայտնի է, որ հաղթակամարները կառուցվել են 1920 թվականին՝ Հայաստանի Առաջին Հանրապետության երկրորդ տարեդարձին կազմակերպված շքերթի առթիվ Երևանի Աստաֆյան (Աբովյան) փողոցում։ Կամարների վրա գրված էր *«Կեցցէ՛ Միացեալ Անկախ Հայաստան»*, իսկ կենտրոնական հատվածում տեղադրված էին Հայաստանի Հանրապետության զինանշանն ու պետական դրոշները։

Բոլշևիկյան Ռուսաստանի կողմից Հայաստանի օկուպացումից հետո տոնական կամարները քանդվել են։

## Ծանոթագրություններ

Կատեգորիա:1920 հիմնադրումներ Հայաստանում
Կատեգորիա:Երևանի չպահպանված հուշարձաններ
Զակինթոս (այլ կիրառումներ)

**Զակինթոս**, կարող է վերաբերել՝
* Զակինթոս՝ Հունաստանին պատկանող կղզի Հոնիական ծովում։
* Զակինթոս՝ քաղաք համանուն կղզու վրա։
* Զակինթոս՝ ազգային պարկ, որը ներառում է Զակինթոս կղզին և շրջակա ծովային միջավայրը։
* Զակինթոս` առաջին մակարդակի վարչատարածքային միավոր Հունաստանում։
Միեզա

[250px|մինի|[Արիստոտելի դպրոցը]]
**Միեզա** ( կամ **Մեզա**, ), ոչ մեծ անտիկ քաղաք՝ Հին Մակեդոնիայի մայրաքաղաք Պեպլայից ոչ շատ հեռու գտնվող։ Տեղակայված է Հունաստանի Նաուսա քաղաքի մոտ։

Ստեփան Վիզանտիսկին գրում է, որ համաձայն պատմագիր Մարսիուի՝ քաղաքին անունը տվել է Միեզան՝ Բերոյի (, Վերիա քաղաքը անվանակոչողը) և Օլգանի քույրը, Մակեդոնի որդու՝ Բերայի դուստրը։

Միեզայում էր գտնվում կայսերական կալվածքներից մեկը։ Փիլիպոս II Մակեդոնացին իր որդու ծննդյան առթիվ հավերժահարսերի պուրակում կառուցեց Նիմֆեյոնը (բառացիորեն՝ հավերժահարսերի տաճար, սրբավայր)՝ իր որդու՝ Ալեքսանդր Մակեդոնացու հետ (ով ավելի ուշ պատմության մեջ մտավ որպես Ալեքսանդր Մեծ զորահրամանատար) Արիստոտելի պարապմունքների համար։

Արիստոտելն այստեղ բնակություն հաստատեց դաստիարակների հետ (նրանց մեջ էր նաև արքայորդի Ալեքսանդրը, ինչպես նաև ապագա դիադոքոսները և կայսրեր Պտղոմեոս Լագոսը և Կասանդրը) և օգնականներ Թեոփրաստեսն իր զարմիկ Կալլիսֆենի հետ։ Արիստոտելն իր հետ Մակեդոնիա բերեց նաև կնոջը՝ Պիֆիադային, դուստր Պիֆիադային, ով այդպես էր անվանակոչվել ի պատիվ իր մոր, և  որդեգրված տասներեքամյա Նիկանորին՝ Ալեքսանդրի հասակակցին։ Բացի այդ, այստեղ ապրում էին մակեդոնացի ազնվատոհմ պատանիներ, և նրանց ներկայությունը միասնական կրթությանը որոշակի աշխուժություն էր հաղորդում, ինչպես նաև նրանք այնքան շատ չէին, որ ազդեին Արիստոտելի և Ալեքսանդրի սերտ շփմանը։ Արիստոտելը  Ալեքսանդրի դաստիարակությանը  հատկացրեց երեք տարի (մ.թա. 343-340 թվականներ), քանի դեռ Փիլիպոսը որդուն հաղորդակից չէր դարձրել պետության կառավարմանը։ Մեծ փիլիսոփան Ալեքսանդրին սովորեցրեց հանրակրթական բոլոր գիտությունները, որոնց թվում առաջին անգամ հայտնվեց աշխարհագրությունը, բացի այդ, նրան փոխանցեց նաև բժշկության բնագավառի իր գիտելիքները, ինչպես նաև բնությունը հետազոտելու իր ծարավը։

Այս վայրում հնագիտական պեղումներն սկսվել են 1950-ական թվականներին։ Նիմֆեյոնից, որտեղ դասավանդել է Արիստոտելը, պահպանվել է երկհարկանի կամարաշար՝ մի քանի հոնիական օրդերով, որը զուգակցված է բնության երեք անձավների հետ։ Հնագիտական գտածոներից սալիկը, կերամիկական անոթները, Նիմֆեյոնի սյունազարդ նախասրահի ֆրագմենտներն այժմ ցուցադրվում են Վերիայի հնագիտական թանգարանում։

## Ծանոթագրություններ

## Արտաքին հղումներ
* [[Ալեքսանդր Մակեդոնացի]։ Արիստոտելի դպրոցը]
* [[Արիստոտել]ի դպրոցը Նուասայում]
* Միեզա, Նուասա 

Կատեգորիա:Հին Հունաստանի քաղաքներ
Կատեգորիա:Հին հունական դիցաբանության աշխարհագրություն
Նորմանի

**Normani** (լրիվ անունը՝ Նորմանի Քորդեյ Համիլթոն, ), ամերիկացի երգչուհի, պարուհի, մոդել, Fifth Harmony աղջիկների խմբի անդամ։ Ներկայացվել և արժանացել է մի շարք մրցանակների։ Մասնակցել է «Պարեր աստղերի հետ» () պարային շոուի 24-րդ եթերաշրջանին։ 2018 թվականի փետրվարին ձայնագրել է առաջին «Love Lies» սինգլը R&B երգիչ Քալիդի հետ, որը ներառվել է «Սիրով, Սայմոն» ֆիլմի սաունդթրեքում։

## Կենսագրություն
Նորմանի Քորդեյ Համիլթոնը ծնվել է 1996 թվականի մայիսի 31-ին ԱՄՆ Ջորջիա նահանգի Ատլանտա քաղաքում և մեծացել Լուիզիանա նահանգի Նոր Օրլեան քաղաքում։ Ծնողներն են Դերիք և Անդրեա Համիլթոնները։ Այն բանից հետո, երբ 2005 թվականին Նոր Օռլեանին մեծ ավերածություններ է հասցրել Կատրինա փոթորիկը, ընտանիքը տեղափոխվել է Հյուսթոն (Տեխաս)։ Նորմանին չորս տարեկան հասակից սկսել է երգել և պարել։ Երաժշտության բնագավառում նրա կուռքերի թվում են Բեյոնսեն, Միսի Էլիոթն ու Լորին Հիլլը։ Նորմանին արժանացել է պարային մրցանակների Լուիզիանայում ու Տեխասում, եղել մոդել և հասել Միսս Տեխաս մրցույթի եզրափակիչ, մասնակցել է The X-Factor շոուին։ 2012 թվականից Fifth Harmony աղջիկների խմբի անդամ է։

### The X Factor և Fifth Harmony
2012 թվականի ամռանը Նորմանին լսումների է մասնակցել The X Factor մրցույթի համար Գրինսբորոյում։ Նա կատարել է ամերիկացի երգչուհի Արետա Ֆրանկլինի «Chain of Fools» երգը։ Նա չի հաղթահարել լսումների երկրորդ փուլը որպես մենակատար, բայց կազմակերպիչները նրան չորս այլ տաղանդավոր աղջիկների հետ միասին (ներառյալ նաև Կամիլա Կաբելոն) վերադարձրել են և նրանցից կազմել խումբ։ Այդ հնգյալը հետագայում հայտնի է դաձել որպես Fifth Harmony։ Արդյունքում այդ կոլեկտիվն զբաղեցրել է երրորդ տեղը, և նրանք պայմանագիր են կնքել *[[Syco Music]]* և *[[Epic Records]]* լեյբլների հետ։

## Բարեգործություն
Fifth Harmony խմբի հետ միասին Նորմանին համագործակցումէ  մի շարք բարեգործական կազմակերպությունների հետ, ինչպիսիք են՝ «Girl Scouts of America» և «Ryan Seacrest Foundation»։ 2016 թվականի սեպտեմբերին Նորմանին նշանակվել է Cybersmile Foundation հիմնադրամի դեսպան, որը միջազգային ոչ առևտրային կազմակերպություն է, որն օգնություն է ցուցաբերում կիբերահաբեկումների և ատելության օնլայն դրսևորումների զոհերին այն բանից հետո, երբ նրանք ենթարկվել են ռասիստական բռնության համացանցում։ 2017 թվականի հունվարի 26-ին Նորմանին նշանակվել է առաջին պաշտոնական դեսպան բոուլինգի ամենամյա մրցաշարի շրջանակներում, որը կազմակերպել է «A Place Called Home» ոչ առևտրային կազմակերպությունը։ 2017 թվականի փետրվարի 24-ին հայտարարվել է, որ Նորմանին համագործակցում է Ամերիկյան օնկոլոգիական միության հետ որպես համաշխարհային դեսպան, որպեսզի բարձրացնի կրծքագեղձի քաղցկեղի սքրինինգի և մարդու պապիլոմա վիրուսի դեմ պատվաստման կարևորության մասին տեղեկացվածության մակարդակը։

## Սինգլներ

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* allmusic.com

Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:RCA Records-ի արտիստներ
Կատեգորիա:Ամերիկացի երգչուհիներ
Կատեգորիա:Ամերիկացի մոդելներ
Կատեգորիա:Ամերիկացի պարուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Ձնեմարդ (ֆիլմ)

**«Ձնեմարդ»** (), բրիտանական քրեական թրիլեր, որի ռեժիսորն է Թոմաս Ալֆրեդսոնը։ Ֆիլմը նկարահանվել է 2017 թվականին՝ ըստ նորվեգացի գրող Յու Նեսբյոյի համանուն վեպի։

ԱՄՆ-ում ֆիլմի պրեմիերան կայացել է 2017 թվականի հոկտեմբերի 20-ին, իսկ ՌԴ-ում՝ նոյեմբերի 23-ին։

## Սյուժե
Մի քանի տարի շարունակ, հենց թափվում է առաջին ձյունը, անհետ կորչում են ամուսնացած կանայք։ Հանելուկային փազլի բոլոր կտորները դասավորել կարող է միայն հայտնի դետեկտիվը։ Վերջինս կորցնում է հանգիստը և քունը, քանի որ հաջորդ ձյունը թափվելու է շուտով։

## Դերերում
*Մայքլ Ֆասբենդեր - Հարի Հոլե
*Ռեբեկա Ֆերգյուսոն - Քաթրինա Բրատ
*Քլոե Սևինի - Սիլվիա/Էնն Օթերսեն
*Վել Քիլմեր - Գերթ Ռաֆտո
*Ջոնաթան Քիմբլ Սիմոնս - Արվե Ստյոպ
*Շառլոտ Գեինսբուր - Ռաքել
*Թոբի Ջոնս - Սվենսոն
*Ջեմի Քլեյթոն - Էդդա
*Ջեյմս Դ'Արսի - Ֆիլիպ Բեքեր
*Սոֆյա Հելին - տղայի մայր
*Յակոբ Օֆթեբրո - Մագնուս Սքարրե
*Ալեք Նյուման
*Էնն Ռեյդ
*Ռոնան Վայբերտ - Գուննար Հագեն
*Դավիդ Դենսիկ - Իդար Վետլեսեն
*Յոնաս Կառլսոն - Մաթիաս

## Արտադրություն
### Ստեղծում
Հենց սկզբից որոշվել էր, որ ֆիլմի ռեժիսորն է լինելու Մարտին Սկորսեզեն, սակայն 2013 թվականին ֆիլմը չեղարկվեց։ 2014 թվականին ռեժիսոր նշանակվեց Թոմաս Ալֆրեդսոնը։ Մինչև վերջինիս նշանակումը որպես ռեժիսոր առաջարկել էին Մորթեն Թիլդումին և Բալտազար Կորմակուրին, սակայն, երկուսն էլ հրաժարվեցին։

2015 թվականի սեպտեմբերին Մայքլ Ֆասբենդերը բանակցություններ սկսեց, որպեսզի միանա ֆիլմին ու խաղա գլխավոր հերոսի դերը։ Ռեբեկա Ֆերգյուսոնը և Շառլոտ Հեյնսբուրգը դերասանական խմբին միացան համապատասխանաբար հոկտեմբերին և դեկտեմբերին։

### Նկարահանումներ
Ֆիլմի նկարահանումները սկսվեցին 2016 թվականի հունվարի 18-ին Օսլոյում։ Մեծ տեսարանների նկարահանումները, որին մասնակցել են երեք հարյուրից ավելի դերասան, նկարահանվել է Օսլոյի ռատուշայում՝ փետրվարի 5-ին։ Փետրվարի 9-ին նկարահանող խումբը տեղափոխվում է Ռյուքան, իսկ փետրվարի 23-ին՝ Բերգեն։ Այստեղ նկարահանումները կայացել են Ուլրիքեն լեռան վրա և Բրյուգգենում։ Հետագայում նկարահանումներ են տեղի ունեցել նաև Դրամենում և Ատլանտյան ճանապարհում։ Նկարահանումները ավարտին են հասցվել 2016 թվականի ապրիլի 1-ին։

## Ծանոթագրություններ

## Արտաքին հղումներ
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2017 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դետեկտիվ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Բրիտանական դետեկտիվ ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական թրիլեր ֆիլմեր
Կատեգորիա:Բրիտանական սարսափ ֆիլմեր
Կատեգորիա:Բրիտանական քրեական ֆիլմեր
Կատեգորիա:Դետեկտիվ ֆիլմեր
Կատեգորիա:Վեպերի էկրանավորումներ
Կատեգորիա:Pinewood Studios-ում նկարահանված ֆիլմեր
Run

«**Run**», Snow Patrol ալտերնատիվ ռոք խմբի երգը, որ թողարկվել է որպես նրանց *[[Final Straw]]* երրորդ ալբոմի երրորդ սինգլ 2004 թվականի փետրվարի 26ին։ Երգը հասել է սինգլների բրիտանական հիթ-շքերթի հինգերրոդ հորիզոնականին՝ դառնալով խմբի առաջին սինգլը, որ հաջողություն է ունեցել հիթ-շքերթներում։ Երգի քավեր տարբերակները կատարել են՝ Tre Lux, Three Graces և Լեոնա Լյուիս։

## Պատմություն
«Run» երգը ներառվել է Top Gear հեռուստաշոուի հրատարակած *Top Gear: The Ultimate Driving Experience* ալբոմում, հնչել *«Չամսկրաբեր»* ֆիլմում, *Rescue Me*, *«Դոկտոր Ով։ Գաղտնի»*, *«Դետեկտիվ Ռաշ»*, *«Իերիխոն»*, '«'Մի ծառի բլուրը»*, *«Կատաղած շներ»* հեռուստասերիալներում, *«Փրկարար»* ֆիլմի և *Empire Falls* մինի սերիալի թրեյլերներում։

Երգի տեսահոլովակը նկարահանվել է [[Էսսեքս]]ում ռեժիսոր Փոլ Գորի կողմից։

== Երգացանկ ==
;10"
: Տպաքանակը կազմել է 500 օրինակ։
: A: «Run» (Jackknife Lee Remix) — 7:27
: B: «Run» (Freelance Hellraiser Remix) — 3:59
;CD
# «Run» (տեսահոլովակ)
# «Post Punk Progression» — 3:23
# «[[Spitting Games]]» (2001 Country Version) — 4:18
;7"
: A: «Run» — 5:55
: B: «Post Punk Progression» — 3:23
;iTunes digital download
# «Run» (Live From Edinburgh) — 6:01
;UK Promo CD
# «Run» (Radio Edit) — 4:18
;US Promo CD
# «Run» (Radio Edit) — 4:18
# «Run» (Album Version) — 5:55

== Դիրքերը հիթ-շքերթներում ==
Երգը հասել է [[UK Singles Chart|սինգլների բրիտանական հիթ-շքերթի]] հինգերորդ հորիզոնական։ 2008 թվականին այն կրկին ընդգրկվել է հիթ-շքերթում այն բանից հետո, երբ կատարվել է Լեոնա Լյուիսի կողմից *The X Factor* հիթ-շքերթում։








== Լեոնա Լյուիսի տարբերակ ==


[[Լեոնա Լյուիս]]ը «Run» երգի քավեր տարբերակը թողարկել է որպես իր *Spirit: The Deluxe Edition* ալբոմի սինգլ 2008 թվականի նոյեմբերին։ Սինգլի թողարկումից հետո երկու օրվա ընթացքում վաճառվել է նրա 69,244 օրինակ թվային ներբեռնմամբ։

Լեոնա Լյուիսը «Run» երգն առաջին անգամ կատարել է *The Jo Whiley Show* հեռուստաշոուում. հաղորդավար Ջո Ուայլին հայտարարել է, որ կատարման ժամանակ «մարդիկ լալիս էին»։

2008 թվականի սեպտեմբերին երգչուհին ձայնագրել է երգի ստուդիական տարբերակը, որը ներառվել է նրա ալբոմի վերահրատարակությունում՝ *Spirit: The Deluxe Edition* և թողարկվել որպես սինգլ։ «Run» երգի տեսահոլովակը նկարահանվել է [[Հարավային Աֆրիկա]]յում ռեժիսոր Ջեյք Նավայի կողմից։

2008 թվականի նոյեմբերի 15-ին Լեոնա Լյուիսը կատարել է երգը *The X Factor* շոուի հինգերորդ եթերաշրջանում. Սայմոն Քովելն այն բնութագրել է որպես «բոլորովին անհավատալի»։ Snow patrol խմբի վոկալիստ Գարի Լայթբոդին դրական է գնահատել Լյուիսի քավեր տարբերակը՝ կատարումը կոչելով «բացառիկ», իսկ երգչուհուն՝ նոր [[Ուիթնի Հյուսթոն]]։ Երգը դրական են գնահատել *Music Radar*, *Newsround*, *Digital Spy* հրատարակությունները։ *The Sentinel*-ը հայտարարել է, որ քավեր տարբերակը շատ ավելի լավն է ստացվել, քան օրիգինալն է։

Լյուիսի քավեր տարբերակը հնչել է «[[Վամպիրի օրագրերը]]» սերիալի առաջին եթերաշրջանի 14-րդ էպիզոդում։

=== Դիրքերը հիթ-շքերթներում ===


*'Տարեկան հիթ-շքերթներ **


**Чарты десятилетия**


**«Բոլոր ժամանակների» հիթ-շքերթ'''

### Թողարկման պատմություն

## Ծանոթագրություններ

Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Լեոնա Լյուիսի սինգլներ
Ռիկարդո Գոմեշ

**Ռիկարդո Խորտե Պիրեշ Գոմեշ** (, )՝ կաբո -վերդինյան ֆուտբոլիստ, հարձակվող (ֆուտբոլ)։ Ներկայումս խաղում է  «Պարտիզան» հավաքականի կազմում։

## Միջազգային կարիերա
Ֆուտբոլային կարիերան սկսել է Բատուկուե ֆուտբոլային ակումբում։ Հետո տեղափոխվեց Պորտուգալիա, որտեղ էլ խաղաց այնպիսի ակումբներում, ինչպիսիք են «Վիզելան», «Վիտորիան», «Նասոնալը»։
2015 թվականից խաղում է Կավո Վերդեի  կազմում։
2018 թվականի հունիսի 8-ին պայմանագիր ստորագրեց սերբական Պարտիզան ֆուտբոլային ակումբի հետ։  Հուլիսի 22-ին մասնակցեց «Radnik» - ի դեմ խաղին։ Խաղին մասնակցեց ամբողջ 90 րոպեն։
Ազգային հավաքականի  տարիքային ելույթները և գոլերը

## Միջազգային գոլեր
Գոմեսը նվաճեց իր առաջին հաղթանակը Կաբո Վերդիի թիմում` մարտի 31-ին.  խաղում էր  Պորտուգալիայի հետ Էստորիլում, ընկերական խաղում 2-0 հաշվով հաղթանակ գրանցեց  վերջին տասը րոպեներին։ 2016 թվականի հունիսի 4-ին, Սան Տոմեի և Պրինսիպի դեմ խաղում, նա վաստակել է իր առաջին միջազգային գոլը Կաբո Վերդի թիմում, իսկ 2017 թ. ԱԱՖ-ի ազգերի որակավորման մրցաշարում՝ 2-1 հաշվով հաղթանակով։
2018 թ. Հունիսի 1-ի դրությամբ (Կաբո-Վերդայի հաշվարկը առաջինն է, հաշվի սյունակում նշվում է հաշիվը՝ Գոմեսի յուրաքանչյուր գոլից  հետո )

## Տես նաև
* https://us.soccerway.com/players/ricardo-jorge-pires-gomes/205705/
* https://chess-db.com/public/pinfo.jsp?id=1920464
* https://www.bdfutbol.com/en/j/j70295.html
* https://www.facebook.com/pages/Ricardo-Jorge-Pires-Gomes/439442889506297
* http://www.theplayersagent.com/profile/69252/ricardo_jorge_pires_gomes

## Ծանոթագրություններ

## Արտաքին հղումներ
* Профиль  на официальном сайте «Партизана»
* 
* 
*  Lianamark1992 (քննարկում) 12:12, 12 Օգոստոսի 2018 (UTC)

Կատեգորիա:Թուրքական Սուպերլիգայի ֆուտբոլիստներ
Կատեգորիա:Վիտորիա Գիմարայնշի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ստոա

300px|մինի|Աթենքի ագորայում 1950-ական թվականներին ամերիկացիների կողմից վերականգնված Ատտալոսի ստոան
300px|մինի|Ատտալոսի ստոան՝ հին հույն փիլիսոփաների կիսանդրիներով
300px|մինի|Դելփիք քաղաքի մանրակերտը՝ ստոաներով
**Ստոա** (), հին հունական ճարտարապետության մեջ՝ ծածկ ունեցող, սյունաշարավոր ճեմուղի կամ սյունավոր անդաստակ, սրահ, ծածկված սյունաշար՝ որպես կանոն նախատեսված հասարակական օգտագործման համար։

## Ընդհանուր տեղեկություններ
Վաղ շրջանի ստոաների մուտքը սյունավոր բացվածքի տեսք ուներ, ընդ որում՝ սյուները սովորաբար բարձրացված էին դորիական ճարտարապետական ոճի կանոնների համաձայն։ Սյունաշարը պարզապես միայն մի կողմից  եզրագծում էր ընտրյալ շինությունը՝ ստեղծելով ծածկի տակ, ապահով լինելու մթնոլորտ։

Ուշ շրջանի նմուշները երկսյունաշար էին, մեծ մասամբ՝ հոնիական ոճի ներքին սյունաշարերով, որոնց միջև երբեմն խանութներ կամ աշխատասենյակներ կային։ Առևտրականները հնարավորություն ունեին ցուցադրելու իրենց ապրանքները, արհեստավորները՝ իրենց պատրաստած առարկաները։ Ստոաները ծառայում էին նաև որպես հավաքատեղի՝ ծիսակատարությունների կազմակերպման համար։ Մեծ քաղաքներում ստոաներով շրջագծում էին շուկաները, ագորաները, տոնավաճառների անցկացման վայրերը։

Աթենքում հայտնի էր հատկապես Պոլիգնոթի նկարներով պատկերազարդված ստոան (հուն՝. *στοα Ποικίλη*): Պիրեյոսում գտնվող ստոան ուներ երկու սյունաշար, իսկ Աթենքի Արքայական ստոան (հուն՝. *Στοα βασίλειος*), որտեղ արքոնտի նստավայրն ու ժողովարանն էր, երեք սյունաշարերով բաժանված էր երեք մասի (ճեմուղիների), որոնցից մեջտեղինը ավարտվում էր կիսաշրջանով։ Այդ ստոան նախատիպ է հանդիսացել հռոմեական բազիլիկների համար, որոնք նրանից փոխ են առել նաև իրենց անվանումը։
 
Փիլիսոփայական ստոիկյան դպրոցի անվանման հիմքում նույնպես ստոա բառն է ընկած։

## Նշանավոր ստոաներ
*Պոիկիլե ստոա, «Նկարազարդ սյունասրահ»
*Ատտալոսի ստոա
*Բասիլեոս ստոա (Արքայական ստոա)
*Զևսի ստոա Աթենքում
*Ամֆիարայոն ստոա
*Աթենացիների ստոա
*Հերոդոսի տաճարի արքայական ստոա

## Տես նաև
*Կամարաշար
* Ատտալոսի ստոա

## Ծանոթագրություններ

## Արտաքին հղումներ
* Ficha de la stoa sagrada de Priene, en el Proyecto Perseus (en inglés).
*YASOU 
*

Կատեգորիա:Ճարտարապետական տարրեր
Կատեգորիա:Շինարարական տարրեր և կառուցվածքներ
Կատեգորիա:Սյուներ
Ախթա

**Ախթա**, *Անթաքախու վանք, Սուրբ Արաքյալ վանք, Թադեի վանք, Թարցմանչաց վանք, Մակաթաւյեցվոց վանք, Սպիտակ վանք, Աթխա* — վանք Թուրքիայում, Դիարբեքիրի նահանգում Դիարբեքիր քաղաքից հյսւսիս–արևելք, Հազրո, Լճը և Ֆարկին ավանների միջև, Ախթա լեռան վրա։ Հայտնի է իր ագարակներով, այգիներով, ծառաստաններով։ Ունեցել է 15 թեմական գյուղ։ Ըստ ավանդության վանքը կառուցվել է Թադևոս առաքյայի կողմից։ Կոչվում է նաև Թադեի կամ ս Առաքյալ վանք, Մակաբայեցվոց վանք և այլն։ Հայաստանի հին վանքերից է. 1321 թ. տաճարը երկրաշարժից փլվել է, ապա վերանորոգվել։ Միջին դարերին եղել է գրչության կենտրոն։

## Ծանոթագրություններ

Կատեգորիա:Դիարբեքիրի մարզի հայկական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:14-րդ դարի հայկական վանքեր և եկեղեցիներ
Միայն քաջը

**«Միայն քաջը»** (), իրական դեպքերի վրա հիմնված ամերիկյան կենսագրական դրամա, որի ռեժիսորը Ջոզեֆ Կոսինսկին է։ Գլխավոր դերակատարներն են Ջոշ Բրոլինը, Մայլզ Թելերը, Ջեֆ Բրիջեսը, Ջեյմս Բեջ Դեյլը, Թեյլոր Կիտչը և Ջենիֆեր Քոնելին։ Ֆիլմի համաշխարհային պրեմիերան կայացել է 2017 թվականի հոկտեմբերի 18-ին։

## Սյուժե
Ֆիլմը պատմում է Granite Mountain Hotshots հրշեջ խմբի մասին, որն Արիզոնայում հանդիպել է պատմության մեջ ամենամահաբեր հրդեհներից մեկին։

## Դերերում

## Կինոարտադրություն
### Մշակում
2014 թվականի հունիսին հայտնի է դարձել, որ Սքոթ Կուպերը պլանավորում է դառնալ այն ֆիլմի ռեժիսորը, որը հրշեջների Granite Mountain Hotshots ստորաբաժանման մասին իրական պատմության մասին է։ Այդ ստորաբաժանման աշխատակիցները 2013 թվականին իրենց թիմի 19 անդամների գնով կարողացել էին մարել Արիզոնայի վիթխարի հրդեհը։ Նախագծի պրոդյուսերներն էին Լորենցո դի Բոնավենտուրան իր Di Bonaventura Pictures ընկերության հետ, Մայքլ Մենչելը և Դոուն Օստրոֆը։ Ֆիլմի սցենարը պետք է գրեր Քեն Նոլանը։ Ապագա ֆիլմն ստացել էր «Ելք չկա» անվանումը։

2016 թվականի փետրվարին հայտնի է դարձել, որ ռեժիսորի պաշտոնն ստացել է Ջոզեֆ Կոսինսկին։ 2016 թվականի մարտի 1-ին հայտարարվել է, որ ֆիլմում գլխավոր դերերը կատարում են Մայլզ Թելերը և Ջոշ Բրոլինը։ 2016 թվականի մայիսին դերասանական կազմին միացել են Թեյլոր Կիտչը և Ջեֆ Բրիջեսը։ Նույն թվականի հունիսին ֆիլմում դերեր են ստացել Ջենիֆեր Քոնելին, Բեն Հարդին և Էնդի Մաքդաուելը։ Ֆիլմն ստացել է նոր անվանում՝ «Գրանիտե լեռ»։

### Նկարահանումներ
Հիմնական նկարահանումներն սկսվել են 2016 թվականի հունիսի 13-ին։ Դրանք անցել են Նյու Մեքսիկոյի տարբեր վայրերում ու շրջակայքում, օրինակ՝ Սանտա Ֆեում և Լոս Ալամոսում։

### Մարքեթինգ
Ֆիլմի առաջին թրեյլերը թողարկվել է 2017 թվականի հուլիսի 19-ին։ Դրա թողարկումով ֆիլմն ստացել է նոր անվանում՝ «Քաջերի գործ»։ Սեպտեմբերի 13-ին թողարկվել է երկրորդ թրեյլերը, իսկ հոկտեմբերի 5-ին՝ եզրափակիչ թրեյլերը։

## Քննադատություն
«Միայն քաջը» ֆիլմն արժանացել է կինոքննադատների դրական արձագանքին։ Rotten Tomatoes կայքում ունի 87 % վարկանիշ՝ հիմնված 141 գրախոսականների ու 10 հնարավորից 7 միջին միավորի վրա։ Metacritic կայքում ֆիլմը 100 հնարավորից ունի 72 միավոր՝ հիմնված քննադատների 35 գրախոսականների վրա, ինչը համապատասխանում է «ընդհանուր առմամբ դրական արձագանքներ» կարգավիճակին։

## Ծանոթագրություններ

## Արտաքին հղումներ
* Ֆիլմի պաշտոնական կայք

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Columbia Pictures ֆիլմեր
Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Ամերիկյան մարտաֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆիլմեր, որոնց գործողությունները տեղի են ունենում 2013 թվականին
Արքա Լիր (ֆիլմ, 2018)

**«Արքա Լիր»** (**), Վիլյամ Շեքսպիրի համանուն ողբերգության հեռուստատեսային էկրանավորումը, որը նկարահանվել է BBC հեռուստաալիքի պատվերով *Playground Television UK Ltd* հեռուստաընկերության կողմից։ Պրեմիերան կայացել է 2018 թվականի մայիսի 28-ին BBC 2 հեռուստաալիքով։

## Սյուժե
Պիեսի գործողությունները տեղափոխվել են մեր ժամանակներ, «զուգահեռ» ենթադրական Անգլիա, որտեղ ռազմական դիկտատոր Լիր արքան որոշում է հեռանալ հանգստանալու և իր պետությունը բաժանել երեք դուստրերի միջև։ Արքան ցանկանում է իմանալ, թե ինչքան են սիրում իրեն աղջիկները, որպեսզի հասկանա, թե ում թագավորության որ մասը տա։ Սակայն կրտսեր դուստրը հրաժարվում է շողոքորթել հորը, ինչից հետո վերջինս նրան ամուսնացնում է Ֆրանսիայի թագավորի հետ՝ առանց օժիտ տալու, և իր բոլոր ուղեկցորդների հետ տեղափոխվում ավագ դստեր տուն։ Ժառանգությունն ստանալուց հետո Գոներիլն ու Ռեգանը հրաժարվում են ընդունել իրենց հորն իրենց տներում, և արքան հայտնվում է փողոցում։

Թագավորի մերձավորներից մեկը՝ կոմս Գլոստերը, իր կրտսեր՝ ապօրինածին Էդմոնդ որդուց իմանում է, որ ավագ որդին՝ Էդգարը, ծրագրել է սպանել նրան և ստանալ նրա տիտղոսն ու փողերը։ Նա չգիտի, որ դա իշխանությունը գրավել ցանկացող Էդմոնդի խորամանկ ծրագրի մի մասն է։ Էդգարն ստիպված է փախչել հայրենի տնից և ձևանալ խելագար։

Կորդելիան՝ թագավորի կրտսեր դուստրը, իմանում է հոր փախստարակն վիճակի մասին և իր ամուսնու զորքերի օգնությամբ փորձում է նրան վերականգնել գահին։ Գոներիլն ու Ռեգանը պաշտպանում են Էդմոնդին, որը խաբեության միջոցով տիրացել էր հոր ունեցվածքին։ Երեք քույրերի հակամարտությունը վերածվում է մեծամասշտաբ զինված գործողությունների։

## Դերերում
* Էնթոնի Հոփքինս – *Լիր, Անգլիայի թագավոր
* [[Էմմա Թոմփսոն]] – *Գոներիլ, թագավորի ավագ դուստրը
* Էմիլի Ուոթսոն – *Ռեգան, թագավորի միջնեկ դուստրը
* [[Ֆլորենս Փյու]] – *Կորդելիա, թագավորի կրտսեր դուստրը
* Էնթոնի Կալֆ – *Ալբանիի դուքս, Գոներիլի ամուսինը
* Թոբայաս Մենզիս – *Կորնվալի դուքս, Ռեգանի ամուսինը
* Ջիմ Քարթեր – *Քենթի կոմս
* [[Ջիմ Բրոդբենտ]] – *Գլոստերի կոմս
* Էնդրյու Սքոթ – *Էդգար, Գլոստերի որդին
* Ջոն Մաքմիլան – *Էդմոնդ, Գլոստերի ապօրինի որդին
* Կարլ Ջոնսոն – *ծաղրածու
* [[Քրիստոֆեր Էքլստոն]] – *Օսվալդ, Գոներիլի պալատական
* Չակ Իվուջի – ''Ֆրանսիայի թագավոր, Կորդելիայի ամուսինը

## Արտադրություն
Ֆիլմի նկարահանումներն անցկացվել են Մեծ Բրիտանիայի օրիգինալ պատմական հուշարձաններում և կալվածքներում։ Լիր արքայի բնակության վայրը դարձել է Լոնդոնի Թաուերը։ Գլոստերի կոմսի կալվածքը, որտեղ կատարվում են գործողությունների մեծ մասը, նկարահանվել է Հարթֆորդշիրում՝ Հեթվիլդ հաուսում։ Որպես Լիրի ռազմաբազա նկարահանվել է Լա Մանշի ափին գտնվող Դուվրի ամրոցը։

Սթիվենիջ (Հարթֆորդշիր) քաղաքի փողոցներից մեկում անցկացվող նկարահանումներից մեկի ժամանակ խելքը կորցնող տարագիր թագավորի դերի մեջ մտած Էնթոնի Հոփքինսին, որ փողոցով հրում էր սուպերմարկետի սայլակը, մոտեցել է մի կին և չճանաչելով դերասանին, նրան ցույց տվել մոտակա հոսթելի ճանապարհը։

## Ծանոթագրություններ

Կատեգորիա:2018 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Անգլերեն ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական հեռուստաֆիլմեր
Կատեգորիա:Բրիտանական ֆիլմեր
Կատեգորիա:Շեքսպիրի ստեղծագործությունների էկրանավորումներ
Կատեգորիա:Ուիլյամ Շեքսպիր
Աշոտ Երկաթի ձիարձան (Իջևան)

**Աշոտ Երկաթի ձիարձան**, Աշոտ Բ Երկաթ հայոց թագավորին (914-929) նվիրված ձիարձան Հայաստանի Տավուշի մարզի Իջևան քաղաքում։

## Պատմություն
Հուշարձանը տեղադրվել է Հայաստանի անկախության 26-րդ տարեդարձին Իջևանում իրականացված միջոցառումների շրջանակում։ Գտնվում է Իջևանի մարզպետարանի դիմաց՝ Սահմանադրության հրապարակում։

## Նկարագրություն
Աշոտ Երկաթի ձիարձանի բարձրությունը 6 մետր է, պատվանդանի հետ միասին՝ 9 մետր։ Աշոտ Երկաթը ձիու վրա է, ձիու աջ ոտքը բարձրացված է, արքայի գլխին թագն է, աջ ձեռքին՝ խաչը։ Արձանը նայում է դեպի Մ 3 մայրուղի, ինչի շնորհիվ այն տեսանելի է միջպետական ճանապարհով երթևեկողների համար։

## Հեղինակներ
* Քանդակագործ (ներ)՝ Արմեն Դավթյան, օգնական՝ Գոռ Դավթյան

## Ծանոթագրություններ

## Արտաքին հղումներ
*2017 թ. Իջևանի համայնքապետարանի կատարած աշխատանքները 

Կատեգորիա:Տավուշի մարզի հուշարձաններ
Կատեգորիա:Իջևանի հուշարձաններ
Կատեգորիա:2017 հիմնադրումներ Տավուշի մարզում
Կատեգորիա:2010-ականների հիմնադրումներ Իջևանում
Ազնաուրի բերդ

**Ազնաուրի բերդ**, ավերակ քերդ Արևմտյան Հայաստանում, Բուլանըղի շրջանում, Արածանի գետի ձախ կողմում։ Ավերակնեերը մինչև XX դարի սկզբները պահպանվել էին։ Ավանդությունը բերդի շինությունը վերագրում է դյուցազուններին (*[[ազնաուրներ|ազնաուր]]* – դյուցազուն, ազնվական)։

## Ծանոթագրություններ

Կատեգորիա:Թուրքիայի ամրոցներ
Faith (երգ)

«**Faith **», բրիտանացի երգիչ, Wham! խմբի նախկին անդամ Ջորջ Մայքլի երգը, որը թողարկվել է 1987 թվականին Columbia Records լեյբլում։ Այն ներառվել է երգչի Faith առաջին սոլո ալբոմում (երկրորդ սինգլ) և հասել առաջին հորիզոնականին ամերիկյան Billboard Hot 100 հիթ-շքերթում։ Billboard-ի կողմից ճանաչվել է 1988 թվականի ԱՄՆ լավագույն երգ։

## Պատմություն
Երաժշտական տեսահոլովակը նկարահանել է բրիտանացի ռեժիսոր Էնդի Մորահանը։ Ջորջ Մայքլը հայտնվում է Լիվայս երկնագույն ջինսով և կովբոյական երկարաճիտ կոշիկներով՝ նվագելով կիթառ Wurlitzer դասական երաժշտական ավտոմատի մոտ։ Գրողներ Բոբ Բատչելորն ու Սքոթ Ստոդարտը գրել են, թե այդ երաժշտական տեսահոլովակը երգչին ներկայացնում է որպես «տղամարդկային սեքսուալ օբյեկտ»՝ ընդգծելով նրա մարմնի առանձին մասեր, ինչպիսիք են դեմքի թեթև մազածածկույթը, ծնոտը և այլն։ Սինգլը հասել է ամերիկյան Billboard Hot 100 հիթ-շքերթի առաջին հորիզոնական (գլխավորելով այն չորս շաբաթ) 1987 թվականի հոկտեմբերի 31-ին։ Այն մնացել է լավագույն տասնյակում ինը շաբաթ, լավագույն քսան երգերի ցանկում՝ տասնմեկ շաբաթ, իսկ լավագույն 40 երգերի ցանկում՝ տասնհինգ շաբաթ։ Այն դարձել է երգչի հինգերորդ չարթփոփերը (հաշվի առնելով նաև Wham! խմբի երգերը՝ Wake Me Up Before You Go-Go, 1984 և Everything She Wants, 1985) և Faith ալբոմի՝ հիթ-շքերթը գլխավորած երեք երգերից առաջինը (ավելի ուշ առաջին հորիզոնականն զբաղեցրել են «Father Figure» և «One More Try» սինգլները)։ 1988 թվականի ընդհանուր արդյունքներով՝ այն ճանաչվել է լավագույնը ԱՄՆ-ում (№ 1 1988 թվականին)։

## Երգացանկ
**7": UK / Epic EMU 2**
# "Faith" – 3:14
# "Hand To Mouth" – 4:36

**12": UK / Epic EMU T2**
# "Faith" – 3:14
# "Faith" (գործիքային տարբերակ) – 3:07
# "Hand to Mouth" – 4:36

## Հիթ-շքերթներ և հավաստագրումներ

### Շաբաթական հիթ-շքերթներ

### Տարեկան հիթ-շքերթներ

### Հավաստագրումներ

## Ծանոթագրություններ

## Արտաքին հղումներ
* George Michael — official website

Կատեգորիա:Billboard Hot 100 գլխավորած սինգլներ
Կատեգորիա:Ջորջ Մայքլի երգեր
Եզդիխանե

[thumb|[Եզդիխանեի պաշտպանության ուժերի պաշտոնական դրոշը]]
**Եզդիխանե**, հայերեն աղբյուրներում հանդիպվում է նաև **Եզդիստան** տարբերակով (), եզդի ժողովրդի բնակեցման պատմական տարածաշրջան։

## Աշխարհագրություն
thumb|Իրաքի էթնոլեզվաբանական քարտեզը: Հյուսիսի երկու դեղնականաչ գոտիները կազմում են Եզդիխանեն:

Պատմական Եզդիխանե տարածաշրջանը ընդգրկում է հյուսիսային Իրաքի Նինվեի նահանգի Սինջարի (Սինջար քաղաք, Խանասոր, Սինունե, Զորավա, Գոհբալ, Բորեք, Դոքուլա, Դուգուրե, Սիբա Շեյխ Խդր, Թիլ Եզեր, Քոջո և այլն) և Շեյխանի շրջանները (Շեյխան քաղաք, Բաադրա, Լալեշ, Հահադ և այլն), ինչպես նաև Ալ Համդանիյա (Բաշիքա և Բահզանի) և Թել Քեփե շրջանների (Խաթարահ, Բոզան և այլն) մի մասը։

## Եզրի պատմական կիրառում
*Եզդիխանե* եզրը հաճախ կարելի է հանդիպել եզդիական սրբազան տեքստերում։ Դրա օրինակներից մեկն է Շերֆեդինի նամակը (Qesîda Şerfedîn).
* Ciwabê bidne Êzîdxanê (Հայտարաում է նամակը Եզդիների երկրում)
* Bila qayîmkin Îmanê (նրանք պետք է համախմբվեն և պաշտպանեն իրենց հավատքը)
* Şerfedîn mîr e li dîwanê (Շերֆեդինի իշխանն է նստավայրում)

## Ծանոթագրություններ

Կատեգորիա:Եզդիներ
Արևելյան քամի (ֆիլմ)

**Արևելյան քամի** (), Կանտի ֆոն Գարնեյի 2013 թ.-ի գերմանական գեղարվեստական ֆիլմը ։

## Սյուժե
Համառ Միկան դեռ չէր ավարտել ուսումնական տարին։ Նախկինում որոշված էր, որ Միկան պետք է գնա  ճամբար՝ հանգստանալու համար, իր ընկերուհու հետ։ Բայց ծնողները նրան ուղարկում են ֆերմա՝ իր տատիկի՝ Մարի Կալտենբախի մոտ։ Այստեղ նա պետք է ինքնուրույն սովորեր իր դասերը։ Սակայն բացի դասից, Միկան ավելի հետաքրքիր զբաղմունքներ է գտնում իր համար։ Նա ծանոթացավ մի անզուսպ հովատակ Օստվինդի հետ, ով ինչ-որ ժամանակ վնասել էր Միկայի  տատիկին։ Նա արագ լեզու է գտնում Օստվինդի հետ։ Սեմա պապիկը ձիավարժության մարզիչ էր, սակայն համաձայն չէր Մարիի ուսուցման ձևին, և ընդունեց Օստվինդի և Միկայի միջև եղած կապը։ Որպեսզի փրկի ձիուն հունգարացիներից՝ Միկան ցանկանում է ուսում ստանալ պապիկից և ապացուցել, որ ձին վտանգավոր չէ։ 4 շաբաթվա մեջ Միկան կարողացավ հեծնել ձին և մի  պարապմունքի ժամանակ  ապացուցեց տատիկին, որ ձին վտանգավոր չէ  և հնարավորություն կա հաղթել անցկացվող մրցույթում։ Մարիի աշակերտ՝ Միշելի նախանձի շնորհիվ Օստվինդը մրցույթի ժամանակ կատաղում է, և վիրավորում  Սեմին, ով ցանկանում էր հանգստացնել նրան։ Դրանից հետո Միկան փախչում է Օստվինդի մոտ և հանգստանում իր ընկերուհու հետ։ Միկայի մայրը, ով իմացել էր Միկայի անհետացման մասին, գնում է Կալտենբախ։ Միևնույն ժամանակ Օստվինդը հիվանդանում է, իսկ Միկան զանգում է Կալտենբախ և օգնություն խնդրում։ Ձիու հետ ուժեղ կապի շնորհիվ Միկան նույնպես հիվանդանում է և ընկնում է հիվանդանոց, որտեղ հանդիպում է Սեմին։ Սեմից իմանում է թե ինչու էր Օստվինդը կատաղել։ Այդ մասին Միկան ասաց Մարիին, և ձիուն հունգարացիները այլևս չանհանգստացրեցին, իսկ Միշելին դուրս հանեցին Կալտենբախից։

## Դերերում

## Ակնարկներ

 

## Մրցանակներ
Ըստ գերմանական կինոյի և մեդիայի վարկանիշի՝ ֆիլմն արժանացմավ «հատկապես արժեքավոր» կոչմանը։ 2013 թվականին Մյունխենում կայացած կինոոփառատոնում **«Արևելյան քամին»** «Սպիտակ փիղ» Մանկական Մեդիայից ստացավ «Սպիտակ փիղ» մրցանակ «Լավագույն ռեժիսոր» և «Լավագույն երիտասարդ դերասանուհի» (Hanna Binke) անվանակարգերում։

## Շարունակություն
Առաջին մասի մեծ հաջողությունների շնորհիվ 2014 թվականի մարտին CBJ հրապարակվեց ֆիլմի շարունակությունը նոր ձևով։ Առաջին մասի գրողները՝ Քրիստինա Մագդաղենացի Հենն ու Լիա Շմիդբաուերը,  գրեցին գրքի 2–րդ մասը։ Վեպը մեկ ամսվա ընթացքում Börsenverein վիպագրությունում գրքերի լավագույն վաճառքի ցանկում զբաղեցրեց երկրորդ տեղը։ 2014 թվականի հունիսին հայտարարվեց ֆիլմի  շարունակության մասին և 2015 թվականի մայիսի 14–ին «Ostwind 2»-ը ցուցադրվեց կինոթատրոններում։

2016 թվականին կայացան ֆիլմի երրորդ մասի նկարահանումները։ Ֆիլմը նկարահանվեց 2016 թվականի նոյեմբերին Հյուսիսային Հեսսենում Հերլսհաուզենից ոչ հեռու գտնվող Hauptgestüt Altefeld ձիասպորտային ակումբում։ Երրորդ մասի թողարկումը տեղի ունեցավ 2017 թվականի հուլսի 27-ին։

## Ծանոթագրություններ

Կատեգորիա:2013 ֆիլմեր
Կատեգորիա:Արկածային ֆիլմեր
Կատեգորիա:Գերմանական ֆիլմեր
Կատեգորիա:Գերմաներեն ֆիլմեր
Կատեգորիա:Դրամա ֆիլմեր
Կատեգորիա:Ընտանեկան ֆիլմեր
Կատեգորիա:2010-ականների գերմանական ֆիլմեր
Կատեգորիա:2010-ականների արկածային ֆիլմեր
Կատեգորիա:Գերմանական արկածային ֆիլմեր
Կատեգորիա:Ֆիլմեր ձիերի մասին
Կատեգորիա:2010-ականների գերմաներեն ֆիլմեր
Սթիվեն Քանդարյան

**Սթիվեն Քանդարյան** (), ազգությամբ հայ ամերիկացի գործարար, աշխարհի ամենահարուստ հայը, համաշխարհային ապահովագրական MetLife հոլդինգի նախագահ, ղեկավար և գլխավոր գործադիր տնօրեն։ Նա հոլդինգի նախագահ և ԳԳՏ է դարձել 2011 թվականի մայիսի 1-ին, իսկ ղեկավար՝ 2012 թվականի հունվարին՝ փոխարինելով պաշտոնից հեռացած Ռոբերտ Հենրիկսոնին։

## Կյանք և կարիերա
Քանդարյանը մեծացել է Կոնեկտիկուտ նահանգի Արևմտյան Հարթֆորդ քաղաքում, Լիլիան և Ալբերտ Քանդարյանների ընտանիքում։ Ավարտել է Կոնեկտիկուտում Վիլյամ Հ. Հոլլ բարձրագույն դպրոցը, այնուհետև որոշ գործունեությամբ է զբաղվել մասնավոր ձեռնարկությունում, այդ թվում որպես հիմնադիր «Orion Partners»-ում և գործադիր տնօրեն «Pension Benefit Guaranty Corporation»-ում։ Նա Դեյմոն Ռունյոնի անվան քաղցկեղի հետազոտության հիմնադրամի խորհրդի անդամ, Ֆինանսական ծառայությունների ֆորումի և Նյու Յորքի տնտեսական ակումբի անդամ է։ Քանդարյանը Քլարքի համալսարանում ստացել է արվեստի բակալավրի, Ջորջթաունի համալսարանի իրավունքի դպրոցում՝ իրավագիտության մասնագետի, Հարվարդի համալսարանի բիզնես դպրոցում՝ բիզնեսի կառավարման մագիստրոսի աստիճան։

### MetLife
Մինչ MetLife-ի գլխավոր գործադիր տնօրեն դառնալը Քանդարյանը 2005 թվականի ապրիլից ընկերության գլխավոր ներդրումային պատասխանատուն էր։ Որպես ԳՆՊ, Քանդարյանը վերահսկում էր մի շարք նախաձեռնություններ, որոնք ամրապնդեցին MetLife-ի ներդրումային պորտֆելը։

## Ծանոթագրություններ

Կատեգորիա:Ամերիկահայ գործարարներ
Կատեգորիա:Հարվարդի համալսարանի շրջանավարտներ
Կատեգորիա:Ջորջթաունի համալսարանի շրջանավարտներ
Քյոչվալիլի

**Քյոչվալիլի** (), գյուղ ներկայիս Ադրբեջանական Հանրապետության Աղստևի շրջանում։

## Բնակչություն
2009 թվականի մարդահամարի համաձայն գյուղում բնակվում է 2792 մարդ։

## Տես նաև
* Աղստևի շրջան

## Ծանոթագրություններ

Կատեգորիա:Աղստևի շրջանի բնակավայրեր
Նադյա Մուսաջի

**Նադյա Մուսաջի** (, ), հարավաֆրիկացի ինժեներ, սոցիալական ձեռներեց և «Կանայք ճարտարագիտության բնագավառում» (WomEng) հասարակական կազմակերպության հիմնադիր։ Կազմակերպության նպատակն է աֆրիկյան տարբեր երկրներում աղջիկների շրջանում զարգացնել ինժեներական տաղանդը։

## Կենսագրություն
Նադյա Մուսաջին ծնվել է 1984 թվականին, Քեյփթաունում։ Քեյփթաունի համալսարանից ստացել է գիտությունների բակալավրի կոչում և քաղաքացիական ճարտարագետի որակավորում։ 2009 թվականին նույն համալսարանից ստացել է գիտությունների մագիստրոսի կոչում տրանսպորտային ճարտարագետի որակավորմամբ։ Մագիստրատուրայի վերջին տարում ուսանողական փոխանակման ծրագրով 12 ամիս ուսանել է  Գերմանիայի Շտուտգարտի համալսարանում։ 2013 թվականին ավարտել է Էդինբուրգի համալսարանը Բիզնեսի մագիստրոսի աստիճանով։

## Գործունեություն
Առաջին գիտական աստիճանն ստանալուց մեկ տարի հետո որպես նախագծային ինժեներ աշխատանքի է անցել Քեյփթաունում հիմնված Arcus Gibb Engineering (այժմ՝ GIBB Engineering) խորհրդատվական ինժեներական ընկերությունում։

2010 թվականի Ֆուտբոլի աշխարհի առաջնության ժամանակ աշխատել է որպես VIP և մեդիա տրանսպորտային համակարգող։

2009 թվականին երիտասարդական գործողությունների ցանցի (Youth Action Network) կողմից նշանակվել է Գլոբալ առաջնորդության գործընկեր և պաշտոնավարել է մինչև 2010 թվականի նոյեմբեր։ 2011 թվականի մայիսից մինչև 2013 թվականի հուլիս Pegasys Strategy & Development-ում եղել է պլանավորման ղեկավար, ինչպես նաև կլիմայի մեծածավալ փոփոխության վերաբերյալ և հանրային տրանսպորտային ծրագրերի գծով խորհրդատու։

2014 թվականի դեկտեմբերին Ֆորբս ամսագրի կողմից ընդգրկվել է «2014 թվականի Աֆրիկայի երիտասարդ 20 ամենահզոր կանանց» շարքում։

Գործունեության ընթացքում հիմնադրել է մի շարք շահույթ չհետապնդող ընկերություններ և կազմակերպություններ, այդ թվում՝ «Naadiya M», հագուստի նախագծում, արտադրություն և մարկետինգ, որը հիմնադրել է 2013 թվականին, 2014 թվականին համահիմնադրել է *JourneyMap Consulting* տաղանդների որոնման և ձեռքբերման ձեռնարկությունը, որի գրասենյակները գտնվում են Յոհանեսբուրգում և Քեյփթաունում, 2005 թվականին համահիմանդրել և ղեկավարում է «Կանայք ճարտարագիտության բնագավառաում» (WomEng) կազմակերպությունը, որն ընթացիկ գործողություններ է իրականացնում Հարավային Աֆրիկայում և Քենիայում։

## Անդամակցություն
* Frost & Sullivan տարածաշրջանային խորհրդատվական խորհրդի (աֆրիկյան տարածաշրջանի համար) անդամ
* member of the board of the International Youth Foundation , 2012 թ., հունվար 
* *Pegasys* տնօրենների խորհդրաի անդամ, 2013 թ. օգոստոս
* Համաշխարհային տնտեսական ֆորումի *Global Future Council* անդամ, 2016 թ., օգոստոս

## Ծանոթագրություններ

## Արտաքին հղումներ
*Website of Women in Engineering
*Profile at Women in Engineering 

Կատեգորիա:Հարավաֆրիկացի կին ճարտարագետներ
Կատեգորիա:Հարավաֆրիկացի ձեռներեցներ
Կատեգորիա:Քեյփթաունի համալսարանի շրջանավարտներ
Կատեգորիա:Էդինբուրգի համալսարանի շրջանավարտներ